**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 485**

от заседание на Общинския съвет,

проведено на 27.05.2021 г., Прот. № 29

**ОТНОСНО:**Даване на съгласие за удължаване срока на Договор от 04.05.2015 г., сключен между Кметство Козловец и „Дентален кабинет доктор Андраник Христов - Амбулатория за индивидуална първична медицинска помощ по дентална медицина - Дента Анди” ЕООД, за наем на нежилищно общинско помещение

На основание чл. 21, ал. 1, т. 8 и чл. 52, ал. 5 от Закона за местното самоуправление и местната администрация (ЗМСМА), чл. 14, ал. 5, изр. 2-ро от Наредбата за реда за придобиване, управление и разпореждане със собствеността на Община Свищов (НРПУРСОС), във връзка с докладна записка (рег. индекс № 08-00-672/12.04.2021 г.) от дирекция „УССД“ и предложение с Вх. № 910/14.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. Дава съгласие, **считано от 01.06.2021 г., за срок от 4 (четири) години, да бъде удължен срока на Договор от 04.05.2015 г**. (изменен с допълнително споразумение от 31.05.2018 г.), сключен между Кметство Козловец и „Дентален кабинет доктор Андраник Христов - Амбулатория за индивидуална първична медицинска помощ по дентална медицина - Дента Анди” ЕООД с ЕИК 203471854, с управител Андраник Христов, **за наем на нежилищно общинско помещение:** стая „Зъболекарски кабинет“ с ПП 14,44 кв. м. с югоизточно изложение и припадащите се части от общо-ползваните такива, а именно тоалетна и коридор, намиращи се на първи етаж в сграда „Здравен дом“, в с. Козловец, кв. 71, парцел VIII - 329 по регулационния план, с АОС № 1817/08.12.2009 г.

II. Задължава Кмета на Община Свищов, в съответствие с чл. 52, ал. 5 от ЗМСМА, 30% от постъпленията от наем да бъдат използвани за изпълнение на дейности от местно значение в населените места на Община Свищов.

III. В изпълнение на решението по т. I, възлага на Кмета на община Свищов да предприеме необходимите следващи действия за удължаване срока на договора от 04.06.2015 г. по реда на ЗОС и НРПУРСОС.

**МОТИВИ:** В Община Свищов е постъпило писмо (становище) с рег. инд. № 09-00-95/07.05.2021 г. от Борис Велев – Кмет на с. Козловец, с което уведомява за постъпило в деловодството на Кметството заявление от Наемателя, с което се желае договорът за наем, сключен на 04.06.2015 г. да бъде удължен съгласно действащата нормативна уредба. Предмет на Договора е стая „Зъболекарски кабинет“ с ПП 14,44 кв. м. с югоизточно изложение и припадащите се части от общо-ползваните такива, а именно тоалетна и коридор, намиращи се на първи етаж в сграда „Здравен дом“, в с. Козловец, кв. 71, парцел VIII - 329 по регулационния план, с АОС /частна/ № 1817/08.12.2009 г. Г-н Велев дава положително становище, относно това договорът за наем да бъде удължен.

Договор от 04.06.2015 г. за наем на имот, частна общинска собственост е сключен между Кметство Козловец и Наемателя със срок 3-и години за ползване на описания по-горе имот, с предназначение за осъществяване на извънболнична медицинска помощ от дипломиран специалист, сключил договор с Националната здравноосигурителна каса. С допълнително споразумение от 31.05.2018 г. към договора за наем договореният срок е продължен за още 3-и години, считано от 01.06.2018 г.

С оглед на факта, че наемателят е коректен и не е нарушавал договорните отношения през изтеклия период, редовно е плащал наема и се е грижил за наетия имот с грижата на добър стопанин, съществува законова възможност за последващо удължаване на срока на Договора с 4 години, след вземане на решение от Общински съвет – Свищов.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/